252 
af lavt Vand; dertil er Terrænforholdene paa Bunden altfor uregel- 
mæssige. Store Partier maa have været hævede op over Havet, 
paa samme Tid som de dybest liggende Punkter har været under 
lavt Vand. Men paa hvert Land i disse Egne maa nødvendigvis 
fremkomme stærk Udformning af Terrænet ved Elvenes og Havets 
Erosion; navnlig vil den sidstnævnte Faktor frembringe stejle Klippe- 
formationer, som ved den gradvise Sænkning vil dannes over hele 
Omraadet. Resultatet bliver, at naar Sænkningen er foregaaet, er 
hele Bunden ikke dækket af løse Aflejringer; en Mængde Klipper 
vil rage frem, og i Fordybningerne mellem dem kan saa Aflejringer 
af mere og mere Dybvandshabitus afsætte sig. Imidlertid berettes 
der ikke det mindste om Klipper paa Havbunden mellem Island og 
Jan Mayen; alt tyder paa, at det hele er dækket med løse Aflej- 
ringer. Selv om man ikke direkte mærker noget til Klipper påa 
Havbunden, vil de dog nødvendigvis udøve stor Indflydelse påa Af- 
lejringerne. Forvitringen vil bevirke, at der stadig løsnes større og 
mindre Stykker, som blandes mellem de Bestanddele af Prøverne, 
der kommer ovenfra. Heraf bliver Følgen, at saadanne Prøver 
gennemgaaende bliver meget grove, Endvidere kan man tænke sig, 
at der maa blive stor Forskel mellem de enkelte Prøver i denne 
Retning; en der tilfældigvis er beliggende i umiddelbar Nærhed af 
en undersøisk Klippe, maa blive langt grovere end en, der er taget 
længere borte fra en saadan. Endelig er der et Forhold, der er 
meget karakteristisk for saadanne Omraader, nemlig at den minera- 
logiske Sammensætning, navnlig af Prøvernes groveste Bestanddele, 
veksler overordentlig meget fra det ene Sted til det andet. Saa- 
fremt de faste Bjergarter er af forskellig Beskaffenhed de forskellige 
Steder giver det sig straks til Kende i Prøverne. Imidlertid er 
dette Forhold naturligvis ikke af saa afgørende Betydning som de 
tidligere nævnte, da der jo stadigvæk er den Mulighed, at Hav- 
bundens faste Bjergarter kan være ensartede over hele Omraadet. 
Som man vil se, er alle de her omtalte Forhold saa fjernt som 
mulig fra dem, der forefindes paa Havbunden mellem Island og Jan 
Mayen; derimod passer de udmærket for Havbundsaflejringerne mellem 
